Dr Nathan Katz (*24. Dezember 1892 z Waldighofe;† 12. Januar 1981) isch e jüdischstämmige alemannische Dichter üs em Sundgaü gsi. Si alemannischi Dichtig isch stark vum Hebel un vu sinem Frejnd Hermann Burte agregt wore. 1978 nännt dr Victor Hell dr Katz dr orginällscht elsässisch Lyriker sitter em Mittelalter. Dr Vorfahre vum Nathan Katz uf dr Vattersitte sin Metzger gsii, uf dr Muetersitte het mer Stoffhandel driibe. S Katze hän ihre Metzg z Waldighofe im Sundgaü gha - z Waldighofe isch dr Nathan am 24. 12. 1892 aü uf d Wält kumme. (…de ganz Artikel lèse)